Elsker deg for evig

Elsker deg for evig (orig. Elsker dig for evigt) er en dansk dogmefilm fra 2002, regissert av Susanne Bier. Manus er ved Bier og Anders Thomas Jensen. Filmen ble produsert av Vibeke Windeløv for Zentropa.

Musikken er skrevet av Jesper Winge Leisner og Niels Brinck og lydsporet til filmen blir sunget av Anggun.

Filmen handler om Cecilie og Joachim som snart skal gifte seg og ekteparet Marie og Niels. Joachim blir påkjørt av Marie og blir lam fra halsen og ned. Maries ektefelle Niels er lege og tar kontakt med Cecilie på sykehuset for å holde henne oppdatert om tilstanden til Joachim. Niels forelsker seg i Cecilie og de innleder et forhold.

Roller (utvalg) 
 Sonja Richter – Cecilie 
 Nikolaj Lie Kaas – Joachim
 Mads Mikkelsen – Niels 
 Paprika Steen – Marie 
 Birthe Neumann – Hanne 
 Stine Bjerregaard – Stine

Priser og nominasjoner 
Under utdeling av Bodil- og Robertprisen i 2003, mottok filmen Bodilprisen for beste danske film og Robertprisen for årets danske spillefilm i tillegg til flere kategorier innen hver av disse.

Elsker deg for evig var den ene av to nominerte fra Danmark til Nordisk råds filmpris i 2002.

Referanser

Eksterne lenker 
 

Filmer regissert av Susanne Bier
Filmer fra 2002
Danske dramafilmer
Danskspråklige filmer
Bodilprisen for beste danske film
Robertprisen for årets danske spillefilm